**ROMÂNIA (nu produce efecte juridice)\*
JUDEȚUL MUREȘ
DIRECȚIA DE ASISTENȚĂ SOCIALĂ TÂRGU MUREȘ**

**Nr. 35.784/4.534DAS/11.05.2022 Inițiator**

 **PRIMAR,**

 **Soós Zoltán**

**REFERAT DE APROBARE**

**privind acordarea unui mandat Directorului executiv al Direcției de Asistență Socială Târgu Mureș să reprezinte Consiliul local al Municipiului Târgu Mureș în fața instanțelor judecătorești în dosar nr. 1092/102/2022**

Pe rolul Tribunalului Mureș a fost înregistrat dosarul nr. 1092/102/2022 având ca obiect pretenții în care Consiliul Local al Municipiului Târgu Mureș este chemat în judecată în calitate de pârât. Prin cererea de chemare în judecată reclamantul Cabinet Individual de Insolvență DOMOKOS ZOLTAN în calitate de lichidator judiciar al Societății ADMINISTRAȚIE ȘI TURISM SRL în faliment solicită obligarea Consiliului Local al municipiului Târgu Mureș la asigurarea și punerea la dispoziție Direcției de Asistență Socială Târgu Mureș a fondurilor necesare achitării contravalorii facturilor în valoare de 1.799.960 lei, cu dobânzile legale de întârziere aferente, facturi rezultate în urma implementării Programului “Să ne îngrijim bunicii”, program desfășurat în temeiul HCL nr. 218/26.07.2018 și HCL nr. 267/2018.

Astfel, apreciem necesară și oportună adoptarea unei hotărâri de consiliu local care să acorde un mandat Directorului Executiv al Direcției de Asistență Socială Târgu Mureș în vederea reprezentării Consiliului Local al Municipiului Târgu Mureș în dosarul mai sus menționat.

 Mandatul urmează a fi dat pentru toate actele judecății, inclusiv formularea de cereri de chemare în judecată, întâmpinări, excepții, concluzii scrise, cereri de probatoriu, căi de atac ordinare și extraordinare, acte de renunțare la judecată, tranzacții, cereri de legalizare, executare silită și alte asemenea.

 Având în vedere că toate operațiunile premergătoare reprezentării în justiție sunt executate de consilieri juridici, pentru aducerea la îndeplinire a mandatului, având în vedere prevederile legale, Directorului Executiv al Direcției de Asistență Socială Târgu Mureș poate împuternici la rândul său un consilier juridic din cadrul direcției.

Pentru aceste motive, propunem spre aprobarea Consiliului Local proiectul de hotărâre privind acordarea unui mandat Directorului executiv al Direcției de Asistență Socială Târgu Mureș să reprezinte Consiliul local al Municipiului Târgu Mureș în fața instanțelor judecătorești în în dosar nr. 1092/102/2022.

 **Director Executiv,**

 **Andreia Moraru**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

 **Iniţiator**

 **PRIMAR**

 **SOÓS ZOLTÁN**

 **H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind acordarea unui mandat Directorului executiv al Direcției de Asistență Socială Târgu Mureș să reprezinte Consiliul local al Municipiului Târgu Mureș în fața instanțelor judecătorești în dosar nr. 1092/102/2022**

***Consiliul Local al Municipiului Târgu Mureș, întrunit în ședință ordinară de lucru,***

 **Având în vedere:**

1. Referatul de aprobare nr. 35784/4534DAS/11.05.2022 inițiat de Primar prin Direcția de Asistență Socială Târgu Mureș privind acordarea unui mandat Directorului executiv al Direcției de Asistență Socială Târgu Mureș să reprezinte Consiliul Local al Municipiului Târgu Mureș în fața instanțelor judecătorești în dosar nr. 1092/102/2022;
2. Raportul de specialitate nr. ...…..al Direcţiei juridice contencios administrativ şi administraţie publică locală
3. Raportul Comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* Art. 80, art. 81, art. 82, art. 151, art. 155, art. 194 din Legea nr. 134/2010 privind Codul de procedură civilă, cu modificările și completările ulterioare;
* Art. 2009 și urm. din Legea nr. 287/2009 privind Codul civil, cu modificările și completările ulterioare;
* art. 129 alin. (1), alin. (14), art. 196 alin. (1) lit. „a”, art. 243 alin. (1) lit. „a” și ale art. 139 din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE**:

**Art. 1** Se mandatează Directorul executiv al Direcției de Asistență Socială Târgu Mureș să reprezinte Consiliul local al Municipiului Târgu Mureș în fața instanțelor judecătorești în dosar nr. 1092/102/2022.

 **Art. 2** În temeiul mandatului de reprezentare acordat conform art. 1, Directorul executiv al Direcției de Asistență Socială va semna toate actele procedurale care vor fi emise în numele și pe seama Consiliului Local al Municipiului Târgu Mureș.

 **Art. 3** Mandatul acordat în condițiile prezentei hotărâri este dat pentru actele judecății, inclusiv formularea de cereri de chemare în judecată, întâmpinări, excepții, concluzii scrise, cereri de probatoriu, căi de atac ordinare și extraordinare, acte de renunțare la judecată, tranzacții, cereri de legalizare, executare silită și asemenea.

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din OUG nr. 57/2019 privind Codul Administrativ, cu modificările și completările ulterioare**

**Art. 4** Cu aducerea la îndeplinire a prevederilor prezentei hotărâri se încredințează Direcția de Asistență Socială Târgu Mureș.

**Art. 5** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6** Prezenta hotărâre se comunică:

* + Direcției de Asistență Socială Târgu Mureș;
	+ Directorului executiv al Direcției de Asistență Socială Târgu Mureș.

 **Viză de legalitate**

 **Secretarul General al Municipiului Târgu Mureș,**

 **Bâta Anca Voichița**